b'\n_START_ARTICLE_\nTit Mohr\n_START_PARAGRAPH_\nIngjerd \xc2\xabTit\xc2\xbb Mohr (f\xc3\xb8dt 6. april 1917 i Bergen, d\xc3\xb8d 2008 i Bergen) var en norsk maler. Hun var utdannet fra Kunst- og h\xc3\xa5ndverkskolen i Bergen og Oslo, Det Kongelige Danske Kunstakademi i K\xc3\xb8benhavn og fra Studieatelieret i Bergen. Hun ble tildelt flere stipendier som hun brukte til \xc3\xa5 reise og hente impulser b\xc3\xa5de i Europa og Nord-Afrika. Hun var styremedlem i Bildende Kunstneres Styre._NEWLINE_Hun deltok p\xc3\xa5 sin f\xc3\xb8rste utstilling i 1952, i 1953 hadde hun sin f\xc3\xb8rste separatutstilling. Den siste utstillingen hadde hun i Bergen R\xc3\xa5dhus i 2006. H\xc3\xb8sten 1989 stilte hun ut malerier i Bergen Kunstforening fra en tur til Galdh\xc3\xb8piggen som hun gjennomf\xc3\xb8rte 71 \xc3\xa5r gammel i 1988. Hun vant flere priser i offentlige utsmykkingskonkurranser. Hun laget ogs\xc3\xa5 mosaikkbilder, mange av disse kan sees i institusjoner, skoler, kapeller og hoteller.'